LA CREU DE CABRERA: CAPÍTOL 1\n1 d’octubre de 1833\nLa ciutat bullia inquieta aquell vespre. La gent gambejava apressada per tots els carrerons que, des de la plaça de la Mare de Déu, s’obrien cap a les diferents contrades urbanes. Per sobre dels negres pressentiments que l’esperada mort de Ferran VII havia fet presents, un celatge rogenc vestia València amb una carnositat quasi humana.\nLa veritat era que, al llarg de tot aquell segle, rebut com el de les llums i el progrés, els conflictes entre els partidaris de la vella societat senyorial i els del liberalisme, no s’havien resolt. Els enfrontaments bèl·lics que s’havien patit durant el regnat de Ferran VII, lluny d’eliminar diferències, sols havien servit per a encastellar la gent en posicions cada vegada més enfrontades; les diferències polítiques havien esdevingut rancúnies personals i, el moment de la mort del rei, era esperat per imposar al bàndol contrari un sobirà que defensara els propis interessos.\nDos homes, el pas apressat, travessaven per Corretgeria de camí cap a la Seu. La diferència d’edat impossibilitava el més jove d’allargar la gambada tant com el cos li demanava i esperava el més vell escrutant l’entorn amb ulls inquiets. Caminaven, germans d’hàbit i de destí, fugint de l’enfarfoll de crits i opinions encontrades que havien deixat a la plaça del Mercat. Ho feien per carrers secundaris, en silenci i emboçats amb llurs manteus, contrariant l’ambient agradós que la vesprada oferia als caminants. En aplegar a la Seu, van entrar amb discreció per la porta de l’Almoina.\n—Lloat sia Déu! —va dir el major persignant-se repetidament.\n—I la seua Mare Santíssima, amen! —va respondre el jove imitant-lo.\n—Pensava que no aplegàvem mai; no saps com de llarg se m’ha fet el camí!\n—A mi també, pare! Sufocat estic amb tant d’oripell!\n—Hi ha moments que res no fa nosa, Jaume! El secret convenia en aquest cas, ja hauries de saber-ho!\n—Però, quin secret és aquest, pare? —va respondre el seminarista mostrant-li els hàbits —. Tothom sap que som religiosos!\n—Tant importa mostrar que som, com dissimular qui som! —va dir el capellà amb ulls sorruts.\n—Ara no us entenc, pare!\n—A la teua edat, jo tampoc no ho hauria entès. Vinga, va! Prou de raons, que ens esperen a la sagristia. Camina!\nJaume Corell era seminarista del darrer any i, tant per la seua intel·ligència com per la clara vocació que mostrava, mossèn Xotxim el considerava el seu deixeble predilecte. Sols li trobava a faltar un pessic de picardia, d’aquella que la vida ensenya als que la viuen intensament, i Jaume, per sort o per desgràcia, no ho havia fet. Per les voltes que fa la vida, el vell capellà havia esdevingut l’única família que li quedava arran la desaparició dels seus pares a les revoltes entre realistes i liberals de l’any vint-i-tres.\nMestre i deixeble travessaren la foscor religiosa caminant amb cura de no ferir el sol per evitar fer-lo gemegar. En aplegar a la sagristia van trucar a la porta.\n—Doneu llicència, monsenyor? —va demanar el capellà amb respecte.\n—Passeu, mossèn, passeu! —van respondre des de dins.\nLa sagristia de la Seu dissimulava amb la penombra dolça de les espelmes la daurada riquesa que conservava. Sols algun espurneig lleu, arrancat ocasionalment per la inquieta dansa de les flames, donava vida a l’or de les creus i les custòdies.\nSol, assegut a la taula del racó més allunyat, un home es dibuixava entre les llums incertes de la sala. Era prim, massa alt per a resultar solemne i tan eixut de rostre com d’expressió; sols l’hàbit i els atributs que lluïa declaraven l’alta dignitat que ostentava.\n—Excuseu-me la tardança, monsenyor… —va començar a dir el capellà avançant-se per besar-li l’anell.\n—Deixeu-vos de tanta retòrica, mossèn! —va dir el canonge Albuixech defugint l’homenatge amb gest aspre —. Que no veieu que som sols?\n—Ho sent, monsenyor, jo…\n—Vós sempre sereu igual mossèn! —va dir el canonge tractant de convertir un lleu gest en somriure —. Parleu-me del que vull saber. Haveu escoltat el ban que comunicava al poble el traspàs de nostre senyor el rei Ferran VII?\n—Sí que ho hem fet, monsenyor. A la plaça del Mercat érem tots dos quan l’han llegit!\n—I què…? Com ha reaccionat la gent?\n—Si us he de dir veritat, monsenyor, ha hagut de tot…\nUn silenci pesant va interrompre les paraules del capellà esperant inútilment que el seu interlocutor es donara per satisfet amb aquell lleu apunt. Però, no va ser així i la mirada de monsenyor va continuar increpant els ulls de l’home que tenia al davant…\n—En acabar de llegir el ban que declarava haver passat nostre senyor el rei Ferran VII a millor vida, Déu totpoderós l’aculla en santa glòria, van començar els uns a cridar vítors a sa majestat la reina Maria Cristina. D’altres els van respondre cridant pel rei Carles V!\n—Era d’esperar, que hi ha gent per a tot! Què més?\n—Lamento comunicar-vos, monsenyor, que de les aclamacions van passar als insults polítics. Els liberals, maçons i lliurepensadors, que als ulls de Déu són tots uns, els deien als nostres jesuites, beats i servils!\n—I els nostres?\n—Tot i que n’érem pocs, monsenyor, vam respondre amb entusiasme dient-los maçons, “sinàgues” i, amb perdó, “xafacristos”. Quina de crits, monsenyor! Molts van començar a cantar l’himne de Riego; no us dic més!\n—Això és tot? —va demanar el canonge emmascarant un somriure lleu.\n—Tot i ser greu, no és tot, monsenyor, per a la nostra desgràcia! Que va aparèixer la tropa de capitania i la gent va fugir per tots els cantons i de tots els costats plovien bastonades, empentes i colps de peu! Aplegats a aquest punt, monsenyor, vam mamprendre a córrer cap a la plaça de la Companyia, que aquells carrers semblaven més tranquils i dissimulats. Ja ho sabeu;… no era cas de rebre alguna talegada!\n—Heu fet bé, mossèn! L’església no us demanava el martiri —va tranquil·litzar-lo el canonge —. Sols volíem informació i ens l’heu donada de primera mà. Ara, si no us fa res, voldria parlar-vos a soles.\nEls ulls negres del canonge Albuixech van clavar-se en els del seminarista que des del primer dia havia sentit la força d’aquella mirada dolça i, al temps, poderosa de l’home en qui l’església refiava per dirigir els fils secrets dels seus interessos. Sabent-se objecte d’aquell escrutini, Jaume va inclinar-se amb submisa reverència i, sense dir paraula, va sortir per dirigir-se a la capella del Sant Calze. Se sentia acollit en aquella part de la Seu, sens dubte per aquella santa relíquia que l’apropava físicament al Crist.\nAmb respecte reverencial, va obrir el breviari per començar el prec diari. Al poc, però, va adonar-se que sols eren paraules insubstancials les que sortien de la seua boca. Ni ell mateix no les escoltava; el cervell continuava pegant-li voltes a les coses que havia vist i escoltat… Què passaria ara que el rei havia mort?… Sens dubte que tot canviaria a millor. Pel que ell sabia, l’infant Carles era partidari aferrissat de recolzar l’església de Déu i de retornar-li antics privilegis que els liberals constitucionalistes li havien furtat… Però, tampoc allò no era capaç de mantenir la seua atenció… Alguna cosa dins seu li deia que les mudances previstes en aquells temps tan revoltats, alterarien la seua vida i el canonge lectoral de la Seu, monsenyor Antoni Albuixech, tindria molt a veure amb aquells canvis…\n—Més sembla que parles amb tu mateix que no amb Déu!\n—Ja sou ací, pare? —va respondre el seminarista com sorprès en pecat —. Poc heu tardat!\n—Això vol dir que estaves ben a gust i se t’ha fet curt. Monsenyor m’ha dedicat més temps del que meresc. Anem, Jaume; remata el prec i marxem cap a casa que aviat serà nit tancada!\nEl jove va murmurar quatre llatins mals lligats a tall de comiat i els dos van sortir de la Seu. Mossèn Xotxim tenia raó; el temps havia volat a l’interior del temple i l’horabaixa havia estat engolida per una nit humida que començava a manifestar-se amb u lleu borrimeig. Per sort, el seminari era ben prop i aplegaren abans que l’oratge es manifestara en un sentit o en l’altre.\nEl sopar va ser ràpid i silenciós. Jaume se’l va prendre com un pur tràmit, dissimulant el mut capteniment que mantenia amb l’excusa d’una sobtada migranya per marxar aviat cap a la cel·la que ocupava. Molts pensaments li embolicaven el cap… Poc li importava a ell qui cenyiria la corona de les Espanyes…, allà se les compongueren a Madrid la reina mare Maria Cristina i l’infant Carles!… No era aquesta la cosa que absorbia els seus pensaments; si més no, no era l’única, ni tan sols la principal… El que li pegava voltes pel cap, era allò que havia endevinat als ulls del canonge; Jaume no era estúpid i havia detectat que aquell home volia alguna cosa d’ell… Estava segur que era per tractar això que s’havia quedat sol amb mossèn Xotxim…\n—Qui va? —va retornar Jaume a la realitat en escoltar trucar a la porta.\n—Bona nit! —va dir mossèn Xotxim entrant —. M’han dit que estaves indispost…\n—El cap és, que em fa mal, pare…\n—El maldecap que tu tens ja em sé jo quin serà. Què et passa?\n—No ho sé. Potser m’ho hauríeu d’aclarir vós, pare…\nEl vell capellà va sospirar fondo i, movent el cap, va seure a l’única cadira de la cel·la. Després, prenent-se la cosa amb parsimònia, va traure la petaca per embolicar-se un cigarret. Jaume ja coneixia aquell gest; mossèn Xotxim se’l prenia com una mena de pausa ponderativa per temperar els ànims i organitzar-se el discurs; sabia que no parlaria fins no haver llançat a l’aire la primera glopada de fum.\n—Saps que monsenyor Albuixech va ser alumne meu i, a més, ocupava aquesta mateixa cel·la?\n—No ho sabia, pare —va respondre Jaume satisfet, perquè la conversa enfilava el tema que ell volia.\n—No has de tenir por de sa eminència… Té un alt concepte de tu i ja fa temps que segueix els teus estudis…\n—No sóc ningú, jo, per a merèixer l’atenció d’un canonge de la Seu…\n—Pot ser, però, jo li he parlat. No cal que faces cara d’haver-te caigut del niu, que tu ja ho saps. No és aquest el maldecap que tens?\n—Pare… jo no sé…\n—Monsenyor té plans per a tu, és d’això que hem parlat quan t’ha fet sortir de la sagristia. Jo ja no tinc les cames bones i als temps que venen ens cal anar lleugers per destriar tota aquella informació que convé fer aplegar a les seues orelles… Ell t’ho ha manifestat sense paraules, no te n’has adonat?\n—Alguna cosa he llegit als seus ulls, però…\n—Ha començat per tu un temps nou, amb nous treballs i noves responsabilitats. Has de conèixer tots els camins i a determinades persones, i ells t’han de reconèixer a tu com l’enviat de monsenyor!\n—Però, jo no sé si serviré…\n—Ets molt llest, Jaume, i amb l’ajuda de Déu, ja ho crec que serviràs!\n—Si vós ho dieu, pare…\n—Ja n’has fet una bona part del camí! —mossèn Xotxim va fer una darrera xuclada al cigarret i va deixar córrer el temps per assaborir-la plenament —. T’he de donar una bona notícia, fill meu: Abans d’acabar el més, faràs els vots i seràs ordenat.\n—Com dieu, pare? —va dir Jaume notant una tremolor a les cames.\n—Monsenyor ho ha decidit així i seràs ordenat a la Seu…\n—Però, pare, encara haig de cursar enguany el darrer curs de Teologia… Vós mateix insistíreu per apuntar-me a la universitat tan bon punt com la van tornar a obrir.\n—Mira, Jaume. Déu fa girar el món al seu gust i no al nostre. Allò que ahir convenia a l’església, avui pot no resultar prioritari. L’Estudi, o la universitat com tu li dius, tornarà a tancar-se d’ací a pocs dies o, encara pitjor, canviarà tant que no serà un bon lloc per a cercar els camins de Déu. Caurà a les mans dels il·lustrats, dels liberals constitucionalistes i dels maçons; allí sols trobaràs la clau que obri les portes brusentes de l’infern.\n—Jaume, ens calen homes d’acció, amb les idees clares i tu n’ets un dels escollits. Tot açò, és clar, sempre que tu ho acceptes; que els vots i l’ordenació, com sagraments que són, Déu els vol lliurement assumits per l’home.\n—És per ordenar-me que sóc ací. Vós ho sabeu, pare!…\n—Bé, Jaume; si les coses són així, no en parlem més! —va dir mossèn Xotxim marxant cap a la porta —. Tal com t’he dit, així es farà!\n—Bona nit, pare!\nAquella nit, Jaume Corell la va passar en blanc. Quan mossèn Xotxim va deixar-lo sol, va tractar de cercar a la lectura del llibre de les hores la llum que el seu esperit turmentat necessitava. Fins a mitjanit tocada, va dedicar-se a la lectura i a l’oració sense aconseguir la serenor que buscava. Finalment, fart ja de repetir el mínim passeig que tolerava l’estretor de la cambra, va abandonar-se, quiet sobre el catre, el que restava de nit.\nEl matí va despertar-se grisenc, sense que la claredat del sol poguera esbargir les boires que entelaven el cervell del seminarista. Va procedir a rentar-se acuradament; convenia que l’aspecte del cos no fes palesos els turments de l’ànima. Rematades les ablucions, va baixar al refectori.\n—Bon dia ens done Déu, pare! —va saludar a mossèn Xotxim.\n—I la Mare de Déu Santíssima… No fas bona cara, Jaume —va comentar el capellà mirant-lo de reüll mentrestant remullava un mostatxó a la tassa on fumejava el xocolate.\nJaume sabia que no estava allí casualment; ell mai no desdejunava amb els seminaristes.\n—Que potser no has dormit bé? —va dir el capellà mirant-lo sorneguer.\n—Vine, Jaume… Seu amb mi. Bé està que no hages dormit, però, si més no, hauràs de menjar!\nMossèn Xotxim va acostar-li una tassa, ho va fer amb gest solemne, com ritual. Després, sense dir paraula, va omplir-la de xocolate.\n—Menja! —va dir acostant-li el plat de mostatxons.\nJaume va obeir i silenciosament va començar a mullar la pasta amb el xocolate. Ho feia educadament, com si estiguera de visita en casa de compromís. Ho va fer així fins que va despertar-li els sentits l’impacte excitant que emanava de la tassa; aleshores, va descobrir-se mort de fam i va atacar el desdejuni amb ànsia.\n—Ara vas bé, fill meu! Menja fort que hi ha treball per a tu.\n—Que no he d’anar a la Universitat? —va demanar sense deixar de menjar.\n—I tant que has d’anar!\nInútilment va esperar instruccions més concretes, mossèn Xotxim va allargar l’entaulada fins que van desaparèixer del refectori tots els estudiants. Sols en saber-se sol, va alçar els ulls per mirar directament el seminarista.\n—Bé, Jaume! Ja tenim el cos preparat per a un dia de treball!\n—Així és, pare, per voluntat de Déu!\n—Aquest matí faràs cap a l’Estudi, com fas a diari —va explicar-li finalment el vell mestre —. Sols és que avui pararàs bé les orelles per si de cas escoltes alguna cosa fora del costum…\n—Com què, pare?\n—Si ho sabérem no ens caldria que tu escoltares. Sé que tens amistats, especialment amb cert estudiant de Benicarló.\n—Ell mateix!… Sabem que es mou entre gent poc recomanable…\n—És un tarambana, però sense cap malícia…\n—Tu, para l’orella —va dir mossèn Xotxim indicant-li amb la mirada que sabia més del que deia —. I, després, ens informes del que has escoltat.\n—Així ho faré, pare.\n—Aleshores, ves en pau, fill meu!


Detingut un home per apunyalar un vianant a les Corts\nTram del carrer Loreto on es va produir l'apunyalament / Twitter\nEls Mossos han localitzat el sospitós, de 29 anys, després de prendre declaració a la víctima, que segueix a l'hospital\nEls Mossos d’Esquadra han detingut aquest dilluns un home per ser el presumpte autor d’un apunyalament al carrer Loreto, a tocar amb l’avinguda Diagonal, a les Corts, el passat dijous. A causa de la ganivetada, una persona va resultar ferida greu. De fet, continua hospitalitzada per les lesions que l’arrestat suposadament li va provocar.\nDetenim l'autor d'una agressió amb arma blanca al carrer Loreto de Barcelona, el passat dijous. La víctima va patir lesions greus i encara es troba hospitalitzada. El detingut passarà a disposició judicial les properes hores pic.twitter.com/DdJpkth0sF\nEl cos informa que el sospitós és un home de 29 anys i de nacionalitat espanyola. Els agents han localitzat l’individu després d’haver pres declaració a la víctima, cosa que no han pogut fer fins les últimes hores, després que el seu estat s’hagi estabilitzat.\nEls Mossos recorden que la persona que va patir l’agressió presenta ferides de consideració. Tres ambulàncies del Servei d’Emergències Mèdiques s’hi van desplaçar i van traslladar el ferit a l’Hospital Clínic. Un bassal va quedar al tram de vorera on es va produir el succés. El detingut, a qui s’acusa d’haver envestit el vianant amb una arma blanca, passarà a disposició judicial en les properes hores.\nConflicte al Gimnàs Sant Pau després del canvi de direcció\nLa compra de l’edifici per part de l’Ajuntament no ha suposat el canvi de rumb que esperaven els treballadors\nUn gest d’alerta internacional du a detenir un home per maltractament\nEl senyal d'una dona a una clínica de Sarrià va desencadenar un operatiu que va acabar detenint la parella


Podria establir-se una nissaga d’intel·lectuals mallorquins lligats a l’espai ideològic conservador del Principat que aniria de Miquel dels Sants Oliver a Valentí Puig, passant per Joan Estelrich i Baltasar Porcel. En tots ells conviu el conreu de diferents gèneres literaris amb les col·laboracions en premsa, un profund coneixement de la tradició amb antenes esteses vers el món, un evident compromís d’influència política amb una innegociable voluntat de singularitat.\nA totes aquestes característiques, el felanitxer Joan Estelrich (1896-1958) hi suma una biografia maleïda, en acabar els seus dies com a delegat franquista a la Unesco, i una obra on sovint han pesat més els projectes que les concrecions. En el darrer número de la revista L’Espill, el palmesà Valentí Puig intenta justament trencar aquest apriorisme i reivindicar un capital intel·lectual vehiculat tant a través de l’obra escrita (com els recentment recuperats Dietaris, publicats a Quaderns Crema l’any 2012) com de la realitzada com a gestor i agitador cultural, on destaca amb llum pròpia la feina al capdavant de la Fundació Bernat Metge destinada a “situar Catalunya, per la via de la cultura clàssica, al centre de l’Europa Occidental”.\nFènix o l’esperit de la Renaixença, inclòs a la Biblioteca del Catalanisme impulsada per RBA, posa en relleu aquest reivindicat capital intel·lectual. Estelrich hi esbossa apunts ràpids, cites sovintejades i entrades curtes, un programa polític en sintonia amb les crides a refundar la societat per part de cercles cultes europeus trastocats tant per la barbàrie de la Primera Guerra Mundial com per l’enfonsament del sistema liberal i la instauració de les societats de masses. En el cas català, el trasbals es concretava en la proclamació republicana i la derrota de la Lliga enfront d’una Esquerra Republicana que a més havia aconseguit l’Estatut d’Autonomia. L’assaig -publicat per primer cop el 1934- no amaga un evident recel cap a una democratització percebuda com a excessiva, tot apostant per una política regida per elits (“una civilització pot fer-se i garantir-se amb unes dotzenes de persones”) que haurien d’assegurar l’excel·lència i evitar la mediocritat. En altres paraules, es tractava de fer reviure el Noucentisme empeltant-lo dels corrents europeus més propers. Estelrich disposava dels contactes i les lectures per fer-ho, desconeixia, però, que el futur li seria encara menys propici per dur-ho a terme.


A la V edició del Cicle Salut Mental i Cinema, organitzat en col·laboració amb els ajuntaments d’Alzira i Sueca. – RiberaTV\nA la V edició del Cicle Salut Mental i Cinema, organitzat en col·laboració amb els ajuntaments d’Alzira i Sueca.\nEl Departament de La Ribera aborda els estereotips i la violència de gènere a través del cinema · La Ribera inicia el seu cicle coincidint amb la celebració del Dia Mundial de la Salut Mental. · Per celebrar el Dia de la Salut Mental, hui 10 d’octubre, el Departament de La Ribera col·labora amb l’Ajuntament de Sueca i l’associació de familiars AFEM Ribera Baixa en la col·locació d’una taula informativa al CSI Sueca i en la lectura d’ un manifest a la Plaça de l’Ajuntament de la localitat.\nAlzira (10.10.16).- El Departament de Salut de La Ribera ha organitzat, en col·laboració amb els ajuntaments d’Alzira i Sueca, la cinquena edició del Cicle Salut Mental i Cinema, l’objectiu del qual és informar i sensibilitzar la societat sobre diferents trastorns i problemes de caràcter psicològic. El Cicle, que començarà el proper dijous a Alzira, coincideix amb la celebració del Dia Mundial de la Salut Mental, que se celebra hui, 10 d’octubre.\nL’objectiu d’enguany és el d’analitzar els estereotips i la violència vinculada al gènere. Per a això, el Cicle s’ha articulat al voltant de la projecció de dues pel·lícules: “Temple Grandin”, basada en una història real la protagonista de la qual s’ha d’enfrontar a la doble dificultat de ser dona i autista, que es projectarà el 13 de octubre a Alzira i el 14 d’octubre a Sueca, i “Te doy mis ojos”, pel·lícula que aprofundeix de manera crua a la violència masclista, i que es projectarà el 23 i 24 de novembre a Alzira i Sueca, respectivament. Segons ha destacat el coordinador de Salut Mental del Departament de Salut de La Ribera, Dr. José Enrique Romeu, “la primera de les pel·lícules proposades, ‘Temple Grandin’, ens permetrà abordar com els factors socials influeixen en la nostra salut mental.\nEn una societat en què encara les diferències de gènere són molt àmplies, el paper de les dones està sotmès a majors exigències i obligacions, per la qual cosa al llarg de la seua vida sofreixen un major nombre d’esdeveniments estressants”. De la mateixa manera, pel que fa a la segona pel·lícula en la qual se centrarà el cicle, “Te doy mis ojos”, el Dr. Romeu ha destacat com “les dones que són sotmeses a maltractament, ja siga físic o psicològic, mostren amb freqüència pors, ansietat o tristesa, inseguretats que els afecten en la seua vida quotidiana i que els condiciona seriosament a l’hora de refer la seua vida laboral, social i sentimental”.\nCom ja és habitual, a la projecció de cadascuna de les pel·lícules li seguirà un col·loqui moderat per professionals del Departament de Salut de La Ribera i d’altres organismes com l’Oficina Autonòmica de Salut Mental. L’entrada a les projeccions i posteriors col·loquis estarà oberta a totes les persones interessades. Segons ha destacat el coordinador de Salut Mental del Departament de Salut de La Ribera, Dr. José Enrique Romeu, “este és el primer any que vam realitzar el cicle també a Sueca, davant l’interès i la bona acceptació que ha tingut en edicions anteriors entre els ciutadans de la capital de La Ribera Baixa “.\nActes a Sueca A més del Cicle de Salut Mental i Cinema, el Departament de Salut de La Ribera també durà a terme altres actes amb motiu de la celebració del Dia Mundial de la Salut Mental. Així, hui 10 d’octubre, en col·laboració amb l’Ajuntament de Sueca i l’Associació de Familiars i Malalts Mentals Ribera Baixa (AFEM RB), s’ha col·locat una taula informativa sobre la salut mental al Centre Sanitari Integrat (CSI) Sueca i es llegirà un manifest a la Plaça de l’Ajuntament d’este municipi, sota el lema “Sóc com tu tot encara que no ho sàpigues”.\nA la V edició del Cicle Salut Mental i Cinema, organitzat en col·laboració amb els ajuntaments d’Alzira i Sueca. added by Ribera Televisió on 10 octubre, 2016


Dinastia dels Consueta (Sebastià Alzamora)\nSEBASTIÀ ALZAMORA 11/06/2011 00:00\nAvui és un gran dia per als Consueta, família principal de la vila de Romanalles de la Turma. I és que, després d'haver-ne estat l'alcalde durant trenta anys (plens, val a dir-ho, d'encert i prosperitat), fou el cas que el patriarca, l'il·lustre Norbert Consueta, va arribar a la conclusió que les eleccions del 22 de maig marcaven el moment d'un canvi necessari a l'Ajuntament. Calien aires nous, idees fresques. Va ser per això que en Norbert va ordenar al seu fill, Eudald Consueta, que es presentés com a candidat a l'alcaldia al capdavant de la llista dels Independents de Romanalles, en lloc seu. Cal donar pas a la joventut, repetia en Norbert dins el casino a qui el volgués escoltar. El que no deia era que, amb el nen a la batllia (n'Eudald és el petit), podria fer i desfer dins l'Ajuntament exactament igual que fins ara, i amb una mica més de comoditat i tot.\nDoncs bé, avui ha arribat el dia de constituir el nou govern municipal de Romanalles de la Turma i els Consueta tenen motius per sentir un legítim orgull de nissaga. El nen va fer un bon paper a les eleccions (tot i que amb uns resultats inferiors a les majories absolutes que solia obtenir son pare, cosa que en el fons complau la vanitat d'en Norbert) i ara és a punt de ser proclamat alcalde amb els vots dels sis regidors del seu grup, dos del PP i un de Plataforma per Catalunya. Ha calgut buscar aquests suports externs, perquè durant uns dies es va especular amb la idea nefasta que els quatre convergents i els tres socialistes formessin una sociovergència que expulsés els Consueta de la cadira de primer edil, i això sí que no podia ser (també queda un regidor d'Esquerra, però ningú no hi compta per a res). I això que el seu vell amic Ramonell, el constructor, es va encarregar, com sempre, d'especificar als seus assalariats que si no votaven Consueta anirien al carrer sense remei, però tot i així la cosa havia anat justeta.\nAra, en Norbert Consueta és a punt d'aixecar la vara d'alcalde per cedir-la al seu fill. El moment és solemne i de cua d'ull es mira la primera fila del públic. Veu la seva dona, la Rosa, sacsejada per aquells sanglots de burra que fa quan s'emociona, i també el fill gran, n'Hilari, que és espavilat com una mala cosa, i bé que es guanya la vida amb l'explotació de les graveres. També hi ha la nena, que és la mitjana i encara l'han casada prou bé amb el fill d'en Manel, el de la fàbrica de totxanes, tenint en compte que és més aviat lletjona i curteta. I també, esclar, hi ha el mateix Manel, consogre i amic de l'ànima, que també ha posat l'empresa en mans del fill, que va fer un màster a Esade i és un fletxa dels negocis. Segur que, juntament amb l'Eudald, faran grans coses per Romanalles de la Turma durant molts d'anys més. En Norbert nota que una llagrimeta li ve als ulls i pensa que aquesta nit, quan tot hagi acabat, aniran a celebrar-ho ell i en Manel amb una copa a la whiskeria Las Palomas, a la vora del polígon, que diu que hi han arribat unes romaneses d'escàndol.


Ximo Puig alerta sobre l`"extrema gravetat i l'enorme perill" que pateixen les muntanyes valencianes per la sequera\nL'incendi forestal de Culla ha afectat ja al voltant de 400 hectàrees en la província de Castelló\n30/12/2017 - 17:12h\nEl president Ximo Puig ha visitat la zona afectada per l'incendi forestal de Culla, a Castelló\nEl president de la Generalitat, Ximo Puig ha reclamat a la ciutadania que cal "prendre consciència" i "ser més prudents que mai" davant la situació "d'extrema gravetat" que es viu en les muntanyes valencianes per l'important estrès hídric. "Estem davant un perill enorme", ha incidit Puig.\nAixí s'ha manifestat des del lloc de comandament avançat dels serveis d'emergències, situat en la pedania dels Rosildos del municipi de la Serra d'Engarceran, fins a on s'ha desplaçat amb el director de l'Agència de Seguretat i Resposta a les Emergències, José María Ángel, per a conèixer l'evolució de les tasques d'extinció de l'incendi forestal que afecta a la veïna localitat de Culla.\nAllí ha agraït l'esforç dels cossos de bombers i de seguretat que treballen en la zona, especialment al bomber voluntari ferit que ha sigut traslladat fins a l'hospital La Fe, a qui ha desitjat una "ràpida recuperació" al mateix temps que ha assegurat que és "un exemple d'aquesta gent magnifica que lluitan per mantindre el nostre patrimoni natural". "És una mostra del que és el treball i el coratge de milers de persones" que, ha assenyalat, "estan fent permanentment un esforç per a mantenir el nostre patrimoni natural".\nRespecte a les previsions, ha explicat que "són favorables" encara que, ha admès, "sempre està condicionat a l'acció del vent, que ha sigut el motor d'aquest incendi". El president, que ha afirmat que "les condicions meteorològiques estan fent que l'incendi siga exactament igual que si estiguérem en el mes de juny, juliol o setembre", ha insistit en el missatge de la campanya #stopalfoc, llançada per la Generalitat, per a recalcar que "som tots co-responsables que puguen haver-hi incendis".\nFinalment, tot i que encara no es coneixen les causes d'aquest incendi, ha recordat que la mà de l'home està després del 80% dels focs. "Hem de ser conscients d'aquesta situació i adoptar les màximes mesures possibles perquè no ocórrega", ha comminat.\nVista general de la zona afectada pel foc EFE\n400 hectàrees afectades\nL'incendi forestal, que porta més de 24 hores actiu, ha afectat al voltant de 400 hectàrees de la localitat i altres municipis de l'entorn, segons les primeres estimacions del Consorci Provincial de Bombers de Castelló (CPBC), que espera donar per controlat el foc "en breu".\nEs preveu mantenir un ampli dispositiu en el terreny fins que es puga donar per controlat, primer, i després extingit l'incendi de Culla. Encara que el vent ha donat una xicoteta treva, amainant en la zona, encara s'espera que puga seguir bufant en les pròximes hores, destaquen des de l'òrgan provincial.\nZaplana ingressa en el mateix mòdul de la presó de Picassent que el seu exconseller Blasco\nEmpar Marco: "No estarem preocupats per l'audiència, estarem preocupats per la qualitat"\nMónica Oltra reclama que els polítics estiguen a l'altura d'aquest "moment històric catastròfic" després de la sentència de Gürtel\nMiguel Giménez - València\nL’herència de la Fórmula 1: el capritx de Camps ha costat 308 milions d’euros\nLa jutgessa acusa Zaplana de deu delictes i de rebre 6,5 milions en comissions del clan Cotino\neldiariocv - València\nLa Generalitat recorre el bloqueig d'una residència a Paterna perquè ha de prevaldre "l'interès superior dels menors"


Els punts d'assistència ràpida tornen a la Marató Valencia amb Farmacia Ribera\nEls punts d’assistència ràpida tornen a la Marató Valencia amb Farmacia Ribera\nFarmacia Ribera tornarà a estar present en la millor marató d’Espanya amb diferents punts d’assistència ràpida al corredor al llarg dels 42.195 m.\nD’esta manera, els més de 19.000 corredors que prendran l’eixida el diumenge 19 a les 8:30 h al pont de Montolivet podran fer ús dels productes en la zona d’eixida i en els punts d’assistència que se situaran en els quilòmetres 20; 25; 30; 35; 37,5 i 40 del recorregut més ràpid del país.\nPer a esta edició, Farmacia Ribera oferirà més de 100 pots de vaselina i 320 pots de Reflex per a atendre les malalties menors dels qui ho necessiten. A més, disposaran d’un equip de 40 voluntaris i 12 punts mòbils atesos per ciclistes que atendran el corredor en carrera sense que este perda el seu ritme.\nAlguns consells i recomanacions de Farmacia Ribera\nPer què és important prendre suplements alimentaris?\nPocs dies abans de la Marató València 2017, és el moment ideal per a informar-nos i fer del running un acte responsable.\nDes de Farmacia Ribera, entenem que el running és la forma més saludable per a combatre certs problemes que ens angoixen diàriament en l’aspecte físic i mental. La pràctica d’esta activitat esportiva, amb consciència, farà que ens sentim millor en tots els aspectes i proporcionarà vitalitat al nostre organisme.\nPel que fa a la resistència física, entenem que este és el punt al qual donem més importància en el moment de fer exercici físic, ja que és la capacitat de fer un esforç més o menys intens, durant un període de temps prolongat en bon estat. Ací juguen un paper important els músculs, tot l’aparell osteoarticular i l’energia.\nEl tercer punt important és la cura del sistema immunitari, pel fet que és el responsable de les defenses del nostre cos. Estudis realitzats amb esportistes d’alta competició han manifestat nivells baixos d’anticossos, la qual cosa comporta més risc de contraure infeccions. Però no t’espantes, ocorre exactament el contrari amb qui practica exercici físic moderat, ja que s’observa un enfortiment del sistema immunitari. L’exercici físic s’ha de fer amb regularitat i moderació.\nAra que entenem que hem de previndre i tractar, veurem com ho hem de fer. Classificarem els nutrients que hem de subministrar al nostre organisme (si la dieta no és suficient, a través de suplements alimentaris) per a corregir o evitar estos problemes en tres grans grups:\n1. Vitamines: són un grup de substàncies essencials per al funcionament cel·lular, el creixement i el desenvolupament normal d’un individu en general. A més, constituïxen una font important d’antioxidants.\nEn l’atleta pot augmentar la necessitat d’estes vitamines, principalment les del grup B, pel fet que s’excreten amb facilitat en l’orina i la suor. D’esta manera és possible que els atletes necessiten multivitamínics; de tota manera, és important saber quan hem de començar a prendre’n. El temps i la quantitat de suplement varia en funció del laboratori.\n2. Aminoàcids: els aminoàcids són molècules orgàniques necessàries per a la formació de proteïnes, són els pilars fonamentals de la vida, les responsables per gran part de les reaccions bioquímiques, estructures, entre altres funcions. Entre els més importants per als esportistes estan: L-carnosina, taurina, L-glutamina, L-carnitina, leucina… que en general ajudaran a la protecció del múscul i l’estimulació del sistema immunitari.\n3. Minerals: els minerals són importants per a mantindre el nostre cos sa. Els usem per a moltes funcions diferents, entre les quals hi ha la manutenció dels ossos, els músculs, el cor i el cervell. També són importants per als enzims i les hormones.\nExistixen dos tipus de minerals, els macrominerals i els microminerals o oligoelements. Els macrominerals els necessitem en majors quantitats. Estos inclouen calci, fòsfor, magnesi, sodi, potassi, clor i sofre. Els oligoelements els necessitem en menors concentracions, inclouen ferro, manganés, coure, iode, zinc, cobalt, fluor i seleni.\nEn este sentit, quan parlem de runners, necessitem en més quantitat els minerals següents: magnesi, zinc, potassi, ferro…\nA més, hi ha altres compostos importants per al runner en la manutenció de les articulacions, com el col·lagen, àcid hialurònic, condroïtina, glucosamina; per a la producció d’energia, com ara la ribosa, o un potent antioxidant com el coenzim Q10.\n[vcr_note note_color=”#f8b828″ text_color=”#040404″ radius=”5″]Alexandra Faria Amirm / Farmacèutica especialitzada en salut esportiva.[/vcr_note]\nEntrada prèviaAnterior Els corredors de la Marató Valencia i 10K gaudiran de 210 punts d’animació\nEntrada següentSegüent Garmin Forerunner® 235: rellotge oficial de la Marató Valencia Trinidad Alfonso EDP


ERC guanya a la comarca i Carolina Telechea serà diputada altre cop\nA Igualada els republicans resisteixen, creix JxCat i la CUP irromp amb força\nDilluns, 11 novembre 2019. 03:00. Redacció AnoiaDiari.\nEls republicans tornen a ser la primera força de la comarca, amb gairebé 16.000 vots. La victòria d'ERC a nivell nacional consolida a Carolina Telechea com a diputada, l'única de la comarca.\nEl recompte que deixava la nit electoral deixava a Esquerra com a guanyadora a l'Anoia: 15.983 vots. Els republicans repeteixen la victòria de l'abril, però a causa de l'abstenció, de la irrupció de la CUP i de la pujada de JxCat, perden uns 3.000 vots a la comarca. La bona posició de Carolina Telechea, número dos a la llista, sobra a l'advocada per repetir presència al Congrés. També hi serà com era previsible Laura Borràs, diputada de JxCat, amb vincles igualadins. El PSC sols treu vuit diputats a la demarcació de Barcelona i Carles Cuerva -12è- queda lluny d'obtenir l'escó. L'altre opció anoienca era el cupaire Aleix Auber. Era quart a la llista i l'esquerra independentista entra, amb dos diputats, però ell queda dos llocs de ser-hi.\nA Igualada, ERC també era guanyadora de manera clara, amb 5.767 vots, tot i que perd gas -un 19,47%- respecte al seu resultat històric de la primavera, quan van ser més de 7.000, concretament 7.162. En canvi, ara no hi ha hagut discussió en la segona posició: els socialistes perden quasi un miler de vots, mentre que JxCat en guanya 400. La candidatura de Laura Borràs queda amb 4.426 vots. El PSC, tercer, té 3.359 vots. En Comú Podem té ara 2.035 vots. La CUP aconsegueix 1.821 electors, xifra molt similar a les municipals.\nEn l'àmbit de la dreta espanyola, la clatellada a C's també hi és a Igualada: de 1.887 a 891 vots. Això, però, es reflecteix en part en la millora dels resultats de PP i Vox, que guanyen uns 300 electors en cada cas. De fet, el partit taronja, que va entrar el maig al consistori d'Igualada, queda per sota del 5% dels electors igualadins.\nEls resultats del 10-N a l'Anoia, poble a poble\nLa Fiscalia demana vuit anys de presó per l'ex regidor electe vilanoví Carlos Navarro\n1 Els grups escolars confinats per coronavirus a l'Anoia són gairebé 30 6441 lectures\n2 El risc de rebrot es multiplica per dos a Igualada en una setmana 2811 lectures\n3 L'Ajuntament anuncia la "congelació total" dels impostos i taxes a Igualada 2348 lectures\n4 Igualada tindrà el curs vinent una residència a la Plaça del Pilar per a 20 estudiants universitaris 2159 lectures\n5 La família de l'Hospital s'acomiada de l'Àngel, que va resistir la COVID-19 a l'UCI durant 172 dies 2075 lectures\n6 La policia igualadina denuncia 35 persones per no dur mascareta, el cap de setmana 1987 lectures\n10 Joan Domènech afirma que "cal sòl nou per fer venir empreses; les d'aquí soles no absorbiran un 16% d'atur" 1027 lectures


Mallorca contra els plans d'austeritat\nRecórrer als discursos contra el consumisme de la nostra societat o dels treballadors en abstracte no és gens profitós per a l'esquerra com ens demostra el president de la patronal de les grans constructores (Seopan), David Taguas, quan diu que el camí de la recuperació passa per treballar més hores, exportar més, esforçar-se més i consumir menys. El senyor Taguas diu que els treballadors i treballadores han de consumir menys i no ho diu perquè sigui precisament un exponent cabdal de l'esquerra alternativa, sinó de la dreta lliberal que vol que els treballadors visquin pitjor i amb menys recursos per tal que els rics puguin tenir prou capital per alçar piràmides o torres simbòliques com feien els antics faraons.\nAixí que no ens equivoquem fent discursos sobre el consumisme en abstracte, i situem-los en una perspectiva de classe, perquè la major part dels nostres pensionistes no arriben als 600 euros mensuals, perquè la major part de les persones desocupades dels registres oficials no arriben als 500 euros mensuals quan tenen accés a cobrar, i perquè la major part de les persones assalariades no arriben als 1000 euros al mes i han de fer front a les despeses diàries començant per lloguers o hipoteques.\nEl discurs contra el consum o sobre la necessitat del decreixement referit als que consumeixen per sobre de les possibilitats és útil, però no ho és en localitats o capes poblacionals que no arriben a les fites mínimes i que necessiten desenvolupar-se. Hem de considerar que un discurs generalista pot tenir un efecte boomerang com en el cas del discurs del senyor Taguas perquè sabem a qui es dirigeix el seu missatge.\nÉs ben segur que ni ell, ni els seus companys de dirigència patronal, ni els banquers, ni aquells que ens freguen davant el nas les seves riqueses es situen en el cercle d'afectats per aquesta necessitat expressa de treballar més hores , d'esforçar-se més i consumir menys.\nQuan veig cada matí que pas per davant el convent dels caputxins els centenars de persones que fan cua per tal d'obtenir els entrepans pens que aquest discurs ximple que es fa sobre el consumisme generalitzat s'ha de posar al lloc que correspon, a la cistella del reciclatge, perquè si és cert que tots i totes podem voler ser consumistes, com podem voler ser rics, esportistes d' èlit o prínceps o princeses, la realitat és que no ho som.\nSovint la ideologia de les persones, que no és més que la ideologia de la classe dominant, va pels núvols com els somnis i ens costa baixar a terra i reconèixer la nostra condició social. Vivim a indrets on els pobres no es reconeixen a si mateixos i es creuen classe mitja. I aquest és un greu problema, especialment quan arriba la factura del butà o de la llum si ha augmentat i no es pot pagar


Penzion pod Krivanom Liprovsky Hradok Eslovàquia - Ofertes d'hotels amb els MILLORS DESCOMPTES EN LÍNIA\nDovalovo 306, Liprovsky Hradok, Liprovsky Hradok, Eslovàquia, 033 01 - Veure al mapa\nMés informació sobre Penzion pod Krivanom\nBen posicionat a Liptovsky Hradok, Penzion pod Krivanom és un lloc ideal d'inici d'excursions a Liprovsky Hradok. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Penzion pod Krivanom és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, instal.lacions de barbacoa.\nGaudiu de les comoditats d'alta gama com ara calefacció, balcó/terrassa, escriptori, TV satèl•lit/cable, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent bany, centre esportiu, sauna, parc infantil, jardí. Penzion pod Krivanom és un lloc ideal d'estada pels viatgers que busquin encant, comfort i facilitat a Liprovsky Hradok.


Els «antifracking» reclamen una oposició més dura dels ajuntaments | NacióRipollès\nEs presenta la plataforma Al Ripollès Junts contra el Fracking amb la voluntat d'informar a la ciutadania sobre els perills d'extreure hidrocarburs “perquè les administracions no ho fan”\nper Arnau Urgell, 13 de març de 2013 a les 10:29 |\nEls «antifracking» del Ripollès es van presentar en societat. Foto: Arnau Urgell\nEl Ripollès ja té una plataforma antifracking . Es va presentar oficialment aquest dimarts i volen fer-se visibles al carrer aprofitant la Fira de les 40 Hores. El seu principal objectiu és aconseguir informar a la ciutadania dels perills d'investigar i extreure hidrocarburs perquè consideren que “les administracions no ho estan fent”.\nAl Ripollès Junts contra el Fracking pren com a gran referència la plataforma opositora de Riudaura que fins ara està encapçalant el rebuig al permís d'investigació concedit a Teredo Oils. En aquest senit han adaptat el nom i també el logo amb el color groc com a gran protagonista. “La seva lluita és la nostra” explica Miquel Casas, un dels portaveus de l'entitat, que recorda que després d'aquesta població garrotxina –a tocar de Vallfogona- l'empresa vol continuar els treballs al Baix Ripollès.\nLa plataforma també vol pressionar els ajuntaments perquè rebutgin més clarament els projectes per extreure hidrocarburs amb fracking . “Cal una oposició més dura” va assenyalar Maria Sànchez, una de les altres portaveus que va explicar que no els agrada que mentre els ajuntaments aproven mocions en contra des del Govern s'estiguin aprovant els permisos. De fet, el divendres passat el conseller Felip Puig va reclamar aparcar el debat sobre l'impacte del fracking fins que finalitzi la investigació sobre si hi ha o no gas d'esquist al subsòl.\nPer tal d'arribar a la ciutadania han editat 10.000 fulletons que es repartiran a totes les bústies del Ripollès. També ompliran els comerços de cartells i vendran samarretes. A més, es faran notar a la Fira de les 40 Hores amb una paradeta i passejant pels diversos espais amb la rèplica d'una torre d'extracció. Això sí, s'han desvinculat de les pintades antifracking que han aparegut els darrers dies en diversos punts de Ripoll.\nSocietat, fracking, energia, gas, petroli, Al Ripollès Junts contra el Fracking\nPinta i coloreja\nPer Llibertat d' expressió el 16 de març de 2013 a les 21:56\nMalament anem si alguns es preocupen per quatre pintades a les parets ... que voleu, un poble maco per fora i podrit per dins? jo prefereixo un poble on les parets parlin: "si els mitjans són del capital, les parets són del poble"\nResposta a les pintades dels co.....\nPer Josep (Ripoll) el 14 de març de 2013 a les 16:30\nCom a membre de la plataforma Al Ripollés juns contra el Fracking i una mica cansat del tema torno a dir que nosaltres no tenim res a veure amb les pintades. Al seu moment li vam fer arribar un comunicat a l'ajuntament de Ripoll en el qual es deixava ben clar que no és la nostra manera de donar-nos a conèixer i el dia de la presentació de la plataforma, també se'ls va dir als diferents mitjans de comunicació que van assistir. Esperem que d'una vegada quedi clar que no tenim res a veure amb les pintades que van aparèixer pel poble. Seria millor per tots que alguns gastessin les seves energies en coses més importants. Una abraçada. Josep\nPer Anònim el 14 de març de 2013 a les 12:51\npodem entendre del teu discurs el seguent: les balenes, que les bombin. bicicletes i gossos, malament ah! i és preferible el risc de contaminació dels aqüífers i una bona part del territori amb un munt de compostos impronunciables a que els gossos bordin i defequin (els seus amos ho han de recollir, en això coincidim). I que vingui una multinacional a pagar sous de miseria, deixar la merda i endurse'n els beneficis, es preferible a una gestió racional del territori que primi el desenvolupament d'activitats agroalimentaries de tipus ecològic que, s'està demostrant a altres llocs, generen beneficis i són sostenibles al llarg del temps, preservant el paisatge que, al cap i a la fi, és un gran actiu de cara al turisme i a la qualitat de vida. es correcte, tot això?\ngeneraltiza que algo queda\nPer Anònim el 14 de març de 2013 a les 11:42\nondia, del fracking als gossos! i acabem centrant-nos en els gossos! impressionant. Quin nivell!\nper a Anònim, 14/03/2013 a les 08:28\nPer Anònim el 14 de març de 2013 a les 10:10\nAnònim, 14/03/2013 a les 08:28 Jo no he dit que estigui en contra dels gossos. Ho he dit ben clar....culpa dels amos. es poden tenir els gossos que vulguin sempre i quan se sigui responsable i se sàpiga que es viu en comunitats i se sàpiga on s'han de portar-los a fer les necessitats. un gos és com un nen petit (salvant les distàncies) si no li dius res i el deixes fer lladrarà. O sigui que ha quedat ben clar, el problema no són els gossos sino la falta de respecte d'alguns amos. I molts d'aquests amos son d'aquest que diuen (com el del 3r miss) que s'ha de tenir actitud respectuosa\nPer Anònim el 14 de març de 2013 a les 08:28\n... he d'entendre que l'autor del comentari "salvar las ballenas" està a favor d'exterminar-les, oi? i de matar-ho tot, suposo, i de viure en un avocador. Això sí, sense pintades (a mi tampoc em semblen bé) ni gossos (ah, no, gossos no que els hauria matat tots).\nPer Anònim el 14 de març de 2013 a les 08:25\nno entenc el comentari dels gossos i les pintades. Bé, si que ho entenc, però és tan absurd, literal i superficial que no sé com contestar-ho. Aquesta superficialitat i manca de pensament reflexiu és el que fa que tinguem els politics que tenim i el país que tenim; és el que mereixem.\nPer Ciutadà S el 13 de març de 2013 a les 21:26\nNo crec que cap dels que componen ¨Junts contra el Fracking¨hagui fet cap pintada. Son cosa de altra gent que, per exemple, no entenen , que per netejar-les, s´han d´utilitzar productes tóxics, o sigui, sense cap criteri i incongruents amb la soposada protesta pintada. No sé si m´he explicat bé.\nsobre les pintades\nPer EAnònim el 13 de març de 2013 a les 19:36\nDels que surten a la fotografia no n'hi cap que hagi agafat un maleit spray per fer les pintades. No fiqueu la gent dins el mateix sac. Els antifraking tenim altres recursos més profitosos per arribar a la sensibilitat de la gent.\nContra el gas d'esquitx\nPer Angel el 13 de març de 2013 a les 17:14\nEl desembre 2012, el Plenari de l'ajuntament de Ripoll fou el primer de la comarca en aprovar la moció per unanimitat : Primer. Instar que s’acordi una moratòria en l’atorgament de qualsevol tipus d’autorització o concessió per a l’exploració, investigació i explotació dels jaciments subterranis d’hidrocarburs que utilitzin la tècnica de la fracturació hidràulica per a la seva extracció, a l’objecte de poder-ne efectuar una valoració econòmica, social i ambiental respecte de l’estratègia a seguir. Segon. Instar que es procedeixi a denegar les sol·licituds de permisos d'investigació d'hidrocarburs formulats fins a la data en tant que vulneren l'ordenament jurídic tal i com s'ha manifestat en l'apartat motivació d'aquesta moció. Tercer. Mostrar el rebuig de l'Ajuntament de Ripoll a l'atorgament dels permisos d'investigació d'hidrocarburs mitjançant la fracturació hidràulica. Quart. Instar a la Generalitat de Catalunya a través de la Direcció General d'Energia Mines i Seguretat Industrial a fi que tinguin en compte la present moció i efectuï els tràmits corresponents per donar compliment als acords adoptats\nPer Anònim el 13 de març de 2013 a les 16:39\nSurt una notícia sobre Teredo i tot són comentaris negatius. Surt una notícia sobre la plataforma "Aturem el Fracking" i tot són comentaris negatius. Sense voler faltar al respecte als esquizofrènics, potser que ens ho fem mirar.\nPer Anònim el 13 de març de 2013 a les 16:04\nJo estic en contra del fracking, però també estic en contra de que els 'antifracking' facin pintades per tot el poble. Poseu pancartes o pinteu les parets de casa vostra.\nPer Anònim el 13 de març de 2013 a les 13:45\nALGU ES RECORDA DE LES ENERGIES ALTERNATIVES????? varen fer un reportatge per la tv a llocs d'america que ho han fet i els hi sortia gas per les aixetes,tenien problemes respiratoris etc..etc ...etc QUE NO US PODEU POSAR TOTS DEL MATEIX BANDOL PER LLUITAR PER LA NOSTRE TERRA?? SIUSPLAU....MOLTES GRACIES\nPer Anònim el 13 de març de 2013 a les 13:23\nPer a Anònim, 13/03/2013 a les 11:39 Fa gràcia que em parlis de actitud més respectuosa cap a l'entorn i les altres persones. I tenir gossos en comunitats de veïns que no paren de lladrar (culpa dels amos) i deixar que caguin als parcs infantils on hi juguen els nens, això és tenir respecte? Pintar tot el poble de pintades és una actitud respectuosa?\nPer Montse el 13 de març de 2013 a les 12:21\nNo entenc l’ interès del govern en el tema Fracking quan les Directives Europees ens diuen que hem d’aconseguir tenir els edificis de consum d’energia nul•la com a molt tard el 31 de desembre del 2020. Llegiu un extracte de la Directiva Europea: D 2010/31/UE Art. 2) «edificio de consumo de energía casi nulo»: edificio con un nivel de eficiencia energética muy alto, que se determinará de conformidad con el anexo I. La cantidad casi nula o muy baja de energía requerida debería estar cubierta, en muy amplia medida, por energía procedente de fuentes renovables, incluida energía procedente de fuentes renovables producida in situ o en el entorno; D 2010/31/UE Art. 9) Edificios de consumo de energía casi nulo (nZEB) 1. Los Estados miembros se asegurarán de que: a) a más tardar el 31 de diciembre de 2020, todos los edificios nuevos sean edificios de consumo de energía casi nulo, y de que b) después del 31 de diciembre de 2018, los edificios nuevos que estén ocupados y sean propiedad de autoridades públicas sean edificios de consumo de energía casi nulo.\nPer Anònim el 13 de març de 2013 a les 12:06\nQuina tristor llegir comentaris com el de Salvar a las ballenas. Espero que finalment ni tu tinguis que patir les conseqüència del fracking.\nPer Anònim el 13 de març de 2013 a les 11:39\nSou molt però molt cansinos, els antiecologistes... si anem amb bicicleta no fem mal a ningú. Es demana una actitud més respectuosa cap a l'entorn i les altres persones. El que em treu de pollaguera és que, a més d'haver d'aguantar la merda i els verins de tota mena que els fans de la modernitat escampeu a tort i a dret, us poseu condescendents, irònics i fins i tot cínics amb els que intentem generar una mica de consciència sobre què estem fent amb el territori. I a sobre segurament penseu que estimeu la terra i aneu donant lliçons de patriotisme als veins. M'estalvio el comiat que tinc ganes d'escriure, no fos cas que el missatge fos impublicable.\nPer montse el 13 de març de 2013 a les 10:59\nHem sembla bé tot el que aneu fent, excepte que aneu embrutant les parets amb grafits antifracking, això és lleig.\nPer Anònim el 13 de març de 2013 a les 10:56\nAquesta colla de sostenibles que van en bici són els típics que estan en contra de tot. Fins i tot es manifesten en contra dels molins de vent pel seu impacte visual. Vinga a menjar enciam ecològic i a lluitar pels drets dels gossos!


Xina CNC Punch màquina fabricant i - fàbrica preu - PUHUA\n1. adopta Siemens 3/4 eixos CNC sistema especial i partit fins Servomotor AC digital per fer-ho ràpid i fiable; 2. fuselatge és tipus O acer de soldadura, tot ha de passar per Tremp tractament de posseir bona rígid i difícilment deformació; 3. amb el segon posicionament funció, pot aconseguir sense zona morta de processament; 4. l'ús de sistema de transmissió la marca internacional amb alta precisió, gran guia el cargol de pilota, tren guies lineals són d'alta precisió i bon rendiment; 5. principals components pneumàtics, components elèctrics, components hidràulics i transmissió adoptar perfectament; 6. usar els estàndards AMADA torreta integrat de gruixuda motlle disc i estàndards internacionalment general gruixudes motlles de fosa.\nTorreta d'AMD-357 hidràulic CNC punxonadora de premsa\nMode de transmissió / Hidràulica\nCop força KN 300\nPotència KW 20\nMida del full de processament MM 2500*1250\nGruix de full de processament MM ≤6\nMax. Diàmetre de perforació MM Ø88.9\nVelocitat en moviment full M/MIN 60\nFreqüència de perforació HPM 600\nPrecisió del forat MM ±0.1\nNombre d'estacions en disc torreta Núm. 16/24/32\nVelocitat de rotació de torreta RPM 300\nEix controlada Núm. 3/4\nLocalització de rotació Núm. 0/2\nPressió d'aire MPA ≥0.8\nDimensió de l'esquema MM 4490*5300*2110\nPes de la màquina T 13\nSituació del taller:\n1. adopta Siemens 3/4 eixos CNC sistema especial i partit fins Servomotor AC digital per fer-ho ràpid i fiable;\n2. fuselatge és tipus O acer de soldadura, tot ha de passar per Tremp tractament de posseir bona rígid i difícilment deformació;\n3. amb el segon posicionament funció, pot aconseguir sense zona morta de processament;\n4. l'ús de sistema de transmissió la marca internacional amb alta precisió, gran guia el cargol de pilota, tren guies lineals són d'alta precisió i bon rendiment;\n5. principals components pneumàtics, components elèctrics, components hidràulics i transmissió adoptar perfectament;\n6. usar els estàndards AMADA torreta integrat de gruixuda motlle disc i estàndards internacionalment general gruixudes motlles de fosa.\nPerforació de mostres:\nDetalls de la màquina principals:\n1. Alemanya Siemens 808D sistema de control de sistema, Fanuc, H + L, Fagor, Rexroth, IPC.\n2. AMADA estàndard 80mm FD torreta gruixuda Disc;\n3. Taiwan pilota cargol i guies lineals;\n4. internacionals components elèctrics;\n5. sistema de posicionament de secundària.\nCooperació de l'atenció al client:\nSi vostè està buscant per a la nova màquina de cnc punxó per a venda, preu de fàbrica, marca, confeccionada en Xina, venda calenta, venda directa i a l'estranger cnc ponx màquina fabricant professional i proveïdor de fàbrica, si us plau no dubti en contactar amb nosaltres, estem sempre a les seves necessitats de CE , personalitzat, professional, competitiu, alta precisió, noves i de bona qualitat i màquina de cop PUHUA cnc. I Benvinguts a l'engròs productes amb bona qualitat i disseny professional de nosaltres.\nHot Tags: màquina de CNC ponx, Xina, fabricant, proveïdor, fàbrica, a l'engròs, marca, preu, venda, venda calenta, fets a la Xina, nova, puhua, venedor personalitzat, directe, bona qualitat, preu de fàbrica


Una trentena de persones s’han concentrat a la plaça de la vila aquest dissabte per la unitat d’Espanya | Ràdio Cubelles\nUna trentena de persones s’han concentrat a la plaça de la vila aquest dissabte per la unitat d’Espanya\nLa manifestació tenia l’objectiu de reclamar que la bandera espanyola onegés a la façana de l’Ajuntament, tanmateix, en el moment de la protesta, la bandera ja tornava a ser novament al pal de la façana.\nUna trentena de persones s’han concentrat davant de l'Ajuntament per la unitat d’Espanya. La manifestació s’ha fet aquest dissabte al migdia a la plaça de la vila i tenia l’objectiu de reclamar que la bandera espanyola onegés a la façana de l’Ajuntament. I és que feia setmanes que l’Ajuntament no disposava de la bandera espanyola després que algú l’hagués sostreta a finals de setembre. Així i tot, la concentració unionista s’ha trobat que aquest dissabte la bandera espanyola ja havia estat reemplaçada novament al pal corresponent. En el transcurs de la concentració, la policia local ha hagut de cridar l’atenció a un dels manifestants que amb el seu vehicle portava a tot volum la cançó Viva España.\nRàdio Cubelles desconeix qui eren els convocants de la manifestació ja que no hi ha constància de cap moviment o associació de l'espanyolisme organitzat al municipi. Sí que hi havien donat suport membres del PP local com la regidora Isabel Soler.


Presenten el fons de la Vitri que la família Bofill ha cedit a l’Ajuntament i que es podrà veure al Museu de la Torneria\nData de publicació: 26.03.15 15:05\nEl fons material i documental de l’antiga empresa Vitri es podrà veure al Museu de la Torneria. Així ho han anunciat l’alcalde de Torelló, Santi Vivet, i Joan Bofill, representant de la família titular de l’emblemàtica empresa. El fons, que ha estat donat per la família Bofill a l’Ajuntament, consta de maquinària, documentació històrica i una extensa mostra de producte.\nSanti Vivet ha volgut manifestar públicament l’agraïment de l’Ajuntament a la família Bofill per haver considerat la donació del fons de l’empresa Vitri i ha explicat que al Museu de la Torneria s’hi habilitarà un espai per acollir i exposar aquests fons materials i documentals.\nJoan Bofill, per la seva banda, ha comentat que fa poc més d’un any es va posar en contacte amb l’Ajuntament per tal d’oferir el fons de l’empresa –que ocupava un espai al carrer Sant Josep- i “vam trobar-nos amb una receptivitat fantàstica”. El representant de la família considera que “estàvem en deute amb Torelló” i que amb aquesta cessió “es podrà mantenir el llegat i es podrà posar a l'abast de tothom”. També ha destacat que “les instal·lacions del Museu són fantàstiques” i ha expressat la satisfacció i l’agraïment de la família Bofill pel fet que aquest fons “quedi pel futur del poble”.\nL’historiador i director del Museu de la Torneria, Gerard Verdaguer, ha fet una semblança històrica de la família Bofill i el seu impuls industrial a Torelló des del segle XVIII, alhora que ha destacat que amb aquest llegat “tindrem un gran complement pel Museu i podrem difondre un llegat històric impressionant d'una manera didàctica”.\nFinalment, el regidor de Promoció Econòmica, Manel Romans, ha reiterat l’agraïment “per la generositat” de la família Bofill i ha posat l’accent en el fet que aquesta nissaga d’industrials ha estat pionera històricament en estampació i embotició de metall a Torelló, “un sector que actualment és la primera activitat econòmica de Torelló i la Vall del Ges, on hi ha un clúster d’empreses molt important”.\nFormen part del fons, màquines dels inicis de l'empresa i documentació inicis de l'activitat, a banda d’una mostra extensa dels productes que va fabricar la Vitri al llarg de la seva trajectòria. Tot el projecte museogràfic està fet, per tant només s'ha de traslladar i situar en el seu emplaçament, un cop estigui adequat, amb la col·laboració de l’equip de voluntaris del Museu. Això fa pensar que abans de l’estiu, el fons de la Vitri ja es pugui visitar.


El Banc Central d'un Estat català generaria 500 milions per any\n"El banc central de Catalunya generaria 500 milions anuals nets i 400 llocs de treball". Aquesta és una de les principals conclusions de la sessió "Reptes de l'economia catalana" que ha tingut lloc en el primer congrés econòmic organitzat per l'Institut d'Estudis Catalans (IEC).\n"Un Estat català requeriria una autoritat monetària i una agència de regulació i supervisió financera", ha assegurat la directora general d'anàlisi econòmica de la Generalitat, Natàlia Mas Guix, a El Nacional. Tal com ha avançat, consistiria en un model Twin Peaks. O el que és el mateix, dues institucions financeres de gran pes.\nDues institucions financeres\nAquest binomi institucional estaria format pel ja citat banc central català que suposa "una oportunitat per adoptar les millors pràctiques internacionals" i l'Autoritat Catalana d'Inversions i Mercats (ACIM) destinada a "la regulació i supervisió de les inversions financeres i el mercat de capitals".\nMés concretament, Mas ha detallat a El Nacional que l'impacte de 500 milions d'un banc central a l'economia catalana vindria principalment de quatre fonts d'ingressos: bitllets en circulació a la zona euro, reserves mínimes que els bancs que operin a Catalunya haurien de tenir amb el banc central, repartiment de beneficis de les operacions de polítiques monetàries i repartiment de la gestió de reserva estrangera.\nDins la UE i la zona euro\n"Catalunya seria membre de la Unió Europea (UE) i de la zona euro amb molta probabilitat", ha reivindicat també Mas abans de destacar que Catalunya té un pes econòmic i demogràfic "similar" al d'altres països europeus així com també un elevat grau d'obertura als mercats internacionals de comerç i inversió.\nDe fet, la també ex-economista d'estabilitat financera del BCE ha recordat que països com Finlàndia, Dinamarca o Noruega són "una referència econòmica i social" tot i tenir menys població i menys PIB que Catalunya. I és que, segons Mas, "Catalunya, com a país independent, podria ser viable econòmicament com altres països de mida mitjana d'Europa".\nSota el supòsit de no formar part de la UE, la directora d'anàlisi econòmica considera que Catalunya tindria l'accés garantit al mercat únic europeu i podria establir un acord monetari per seguir utilitzant l'euro, accedir a la liquiditat del BCE o continuar a la Unió Bancària. "No és un concepte binari", ha conclòs.\nEconomia El primer congrés econòmic "d'un país normal" Víctor Costa / Carlota Camps\nProcés El Govern garanteix que "Catalunya formarà part de la UE i de la zona euro” Víctor Costa


El Barranquet: Ara va de bo?\nEls responsables del Departament d'obres i serveis de l'Ajuntament de Godella han visitat el centre en companyia de la Directora i li han comentat les millores que hi faran durant les vacances de Nadal:\nLa relació d'accions a emprendre és la següent:\nPoda en general, tallar arbre mort de l'hortet i del que està a l'exterior fent pressió sobre el mur de l'escola QUE JA TENIM LES FOTOGRAFIES com a mostra del seu estat de perillositat.\nCòrrer la farola de l'entrada a la dreta cap al seto de l'hortet.\nFalta un bloc en el alcorque de un arbre.\nAL PATI D'INFANTIL:\nEliminar soques i llimar el borde d'obra del costat del mur (sequioleta) que dona al carrer Tarongers.\nAssegurar el burret (joc infantil).\nFer encofrat del joc antic, tobogan lila, i rematar els bordes dels les tres zones de llosetes.\nOmplir forats de sorra, aplanar i apretar-la.\nEliminar restes de tubs de reg a goteig inoperatiu.\nAL PATI DE PRIMÀRIA\nFer borde rebaixat cap al pati a la porta del magatzem d'esports i posar metacrilato a l'enreixat de dalt de la porta.\nRebaixar les dos boques de reg que ara estan molt elevades amb ciment i s'entropessa molt l'alumnat.\nFer encofrat en el joc de l'AMPA i rebaixe dels bordes.\nEliminar el pal de la farola de la porteria que està al mur pintat (mural).\nEliminar algunes arrels dels arbres que estan alçant el pati prop del mur del carrer Tarongers.\nReparar i/o pintar el pati d'esports amb les mateixes ratlles de dos pistes de basquet i una de futbito.\nSeria un bon regal de Nadal el tornar a escola el dia 10 de gener i que totes aquestes millores foren realitat. Confiarem en que siga així.


Curs de Monitors de Balls de Gegants 2009 – Agrupació de Colles de Geganters de Catalunya\n17 Abril 2009 5 Febrer 2010 acgc\nEl proper dissabte 25 d’Abril encetarem el curs de Monitors de Ball de Gegants 2009-2010. Aquest curs va dirigit a tota aquella gent interessada en el món geganter i els balls de gegants que vulgui entrar a formar part del Cos de Monitors de l’Agrupació de Colles de Geganters de Catalunya.\nEl curs consisteix en vuit sessions que es realitzen durant un dissabte, cada una a una demarcació diferent, al llarg de 2 anys.\nEl cos de Monitors de Ball de Gegants té com a finalitat intentar potenciar la qualitat dels balls de gegants, així com ensenyar les tècniques de portar gegants als nouvinguts al món geganter per mitjà de diferents Cursos a Colles i també conservar i ensenyar els balls propis dels gegants de l’Agrupació, entre d’altres tasques.\nLa primera sessió i presentació del curs de Monitors de Ball de Gegants 2009-2010 tindrà lloc el proper dissabte 25 d’Abril a les 10 del matí a la vila de Moià, Bages.\nSi teniu interés per participar en el curs o qualsevol pregunta, no dubteu en posar-vos en contacte amb nosaltres:\nCos de Monitors de Ball de Gegants\n638.08.33.61 (Àlex García)